Олимп чемпионым и саугъэтхэм щIэбэну
Адыгэ Республикэм хыхьэ Бжыхьэкъуеижь жылагъуэм щекIуэкIащ алыдж-урым бэнэкIэмкIэ зэхьэзэхуэ зэIуха, Олимп чемпион, Урысейм спортымкIэ щIыхь зиIэ и мастер, КъБР-м спортымкIэ и министр Хъущт Аслъэнбэч и саугъэтхэр къэхьыным теухуауэ щытар. Псори зэхэту абы щыбэнащ Урысейм и щIыналъэ куэдым щыщ спортсмен ныбжьыщIэ 200-м щIигъу.
Къэбэрдей-Балъкъэрым икIа бэнакIуэхэм зэхьэзэхуэм къыщахьащ медаль зэмылIэужьыгъуэу 18. Зыхэта гупхэм пашэ щыхъуащ Наурыз Мухьэдинрэ (кг 53-рэ) Тебэрды Тауланрэ (кг 63-рэ).
Дыжьын медалхэр зыIэрагъэхьащ Къумыкъу Казимир (кг 26-рэ), Бекъул Мурат (кг 38-рэ), Балъкъэр Елдар (кг 47-рэ), Мамедов Аслъэн (кг 53-рэ), Наурыз Мухьэмэд (кг 63-рэ), Гъубж Аскэр (кг 85-м щIигъу) сымэ. Ещанэ хъуахэщ Уэтэр Мурат (кг 26-рэ), Уэртэн Руслан (кг 29-рэ), Лукьяев Руслан (кг 29-рэ), Азэмэт Къазбэч (кг 32-рэ), Баппинаев Къурмэн (кг 35-рэ), Щауэ Сэлим (кг 38-рэ), Коциев Абдурахьман (кг 42-рэ), Крамин Роман (кг 42-рэ), Казиев Сослъэн (кг 73-рэ), Чэрим Алим (кг 85-м щIигъу) сымэ.
КЪЭХЪУН Бэч.
